ועדת המשנה לעניין בחינת ימי הלימודים במערכת החינוך, כנסת 20, פרוטוקול מספר 1, 2017-06-13 10:00

עודד פורר: בוקר טוב לכולם, אני שמח לפתוח את ישיבת ועדת המשנה של ועדת החינוך, התרבות והספורט לעניין בחינת ימי הלימודים במערכת החינוך.

עודד פורר: זאת ישיבה ראשונה וכבר בפתיחה אני אומר שיתקיימו מספר ישיבות ובסוף תינתן אפשרות לכולם לדבר, וגם לבוא הנה, גם לאלה שלא יכלו להגיע בדיוק למועד הזה.

עודד פורר: בפתח הדברים אני רוצה להתייחס למה שקורה בכנסת, רק שתדעו.

עודד פורר: יש בכנסת תרגיל חירום לרעידות אדמה.

עודד פורר: במהלך הדיון נצטרך לצאת לכאן במסגרת התרגיל וגם נחזור לכאן להמשך הדיון.

עודד פורר: הבקשה שלי לחברי הכנסת וגם לאורחים היא לצמצם בדברים ולנסות להיות ממצים.

עודד פורר: אני לא חושב שצריך יותר משתי דקות לדובר במהלך רשות הדיבור.

עודד פורר: צריך לתת את המסגרת בתוך אותן שתי דקות.

עודד פורר: כדברי פתיחה חשוב לי לומר שהוועדה הזאת קמה מתוך זעקה אמיתית שחשים מהשטח.

עודד פורר: זאת זעקה לא רק בכנסת הזו, זה משהו שרצים אתו לא מעט שנים ונערכו לא מעט דיונים בכנסת ביוזמת לא מעט חברי כנסת.

עודד פורר: הנחתי על שולחן הכנסת הצעת חוק, יחד עם חברתי לסיעה, חברת הכנסת יוליה מלינובסקי, כדי לקבוע בחקיקה את ימי החופשה בבתי הספר.

עודד פורר: היא טרם נדונה בוועדת השרים ובעצם הוועדה דחתה את הדיון לבקשת שר החינוך.

עודד פורר: לאור זאת פניתי ליושב-ראש ועדת החינוך, חבר הכנסת יעקב מרגי, שאני שמח שנענה לבקשתי, להקים את ועדת המשנה הזאת.

עודד פורר: אני גם חושב שזו הדרך הנכונה לגשת לנושא וזו ההזדמנות להביא לשולחן את כל הגורמים – את המורים, את ההורים, את הגננות, את הגננים, את התלמידים, את נציגי כל הזרמים כדי לשמוע גם את ההצעות לפתרון וגם את ההשגות שיש לכל אחד על העניין הזה.

עודד פורר: תינתן פה במה גם לארגוני העצמאים, שחשוב שגם הם יישמעו בתהליך הזה כי גם להחלטות שמתקבלות כאן יש השלכה עליהם.

עודד פורר: אני יכול לומר שגם ממשרדי ממשלה נוספים, כמו משרד התיירות, ביקשו להגיע כדי לתת את האג'נדה שלהם, שנכונה לגבי יצירת גשרים.

עודד פורר: אם כבר קובעים ימי חופש, להתחשב גם בצרכים אחרים של המשק.

עודד פורר: אבל עיקר הזעקה מגיעה בסוף באמת מהעובדה שימי החופשה ניתנים לקביעה שרירותית על ידי פקידות של משרד החינוך.

עודד פורר: אני חושב שאת העדות לכך גילינו בפארסה שהייתה בל"ג בעומר, או שמא יש לומר ל"ד בעומר, התזוזה של יום החופשה הזה.

עודד פורר: זה לא רק ריבוי ימי החופשה אלא גם חוסר המקובעות שלהם והיכולת להזיז אותם בלי שום בקרה ציבורית.

עודד פורר: גם כאן יש איזושהי הצעת חוק של חברת הכנסת מלינובסקי, שיידרש אישור של ועדת החינוך כשרוצים להזיז את ימי החופשה, אגב, כמו שאנחנו מאשרים תזוזה של סעיפים תקציביים בין משרדי הממשלה.

רחל עזריה: לא.

רחל עזריה: רציתי 15 ובסוף התפשרנו על 12.

עודד פורר: נתנו עוד שניים.

רחל עזריה: מ-10 ל-12, המינימום, למיליון וחצי עובדים.

עודד פורר: הבעייתיות בסוף היא גם מספרם המועט של ימי הלימודים, גם בהשוואה למדינות העולם.

עודד פורר: אפילו אם אני משווה למדינה אחרת במדינת ישראל, וזה החינוך החרדי, שם בכלל לוח החופשות שונה לחלוטין.

עודד פורר: יכול להיות שתעלה הצעה לאמץ אותו.

עודד פורר: אנחנו ניגע גם במגזרים.

עודד פורר: הייתה פנייה מהעדה הנוצרית במדינת ישראל, שחיה לפי לוח החופשות המוסלמי והם אומרים: לנו יש לוח חגים שונה.

עודד פורר: יש הרבה הצעות לפתרון וגם ערוץ 2 ביקשו להציג את ההצעה לפתרון שלהם, ואנחנו נאפשר להם היום להציג את זה.

עודד פורר: אזרחים, הורים, תלמידים, ערוצים – כל מי שיש לו הצעה, זה המקום לבוא ולשמוע את כל ההצעות כדי שבסוף נגבש איזושהי הצעה.

עודד פורר: חשוב לי להדגיש שלא תהיה מריחה בוועדה הזו.

עודד פורר: אין כוונה לעשות לא מריחה של דיונים ולא גרירת רגליים.

עודד פורר: אנחנו נקיים דיונים בחודש וחצי הקרובים, ככל שיתאפשר ללוח זמני הוועדה לקיים את הדיונים האלה, כשהמטרה היא בסוף להביא למליאת ועדת החינוך של הכנסת הצעה מוועדת המשנה לחקיקה שתובל על ידי ועדת החינוך.

עודד פורר: יכול להיות שאם הוועדה לא תקבל את ההצעה, אני, ואולי חברי כנסת נוספים, נגיש אותה בסוף כהצעת חוק פרטית, אבל הגיע זמן לעשות סדר בעניין הזה.

עודד פורר: אני אבקש מחברי הכנסת לפתוח בהתייחסות, ואני מבקש שזה יהיה כמה שיותר קצר.

עודד פורר: אני אעשה את זה לפי סדר ההגעה.

עודד פורר: חבר הכנסת חיים ילין, בבקשה.

חיים ילין: כבוד היושב-ראש, תודה.

חיים ילין: אני רוצה להגיד לציבור שנמצא פה ולנציגים, גם של ההורים וגם של משרד החינוך, שאני מסתכל על חברי הכנסת פה ואני מודיע לכם שבסופו של דבר תהיה פה עמדה שתלך לביצוע.

חיים ילין: היא תהיה יותר טובה מהמצב הקיים היום.

חיים ילין: בזה אין לי ספק בכלל.

חיים ילין: אני מכיר את עודד ואני יודע שהוא ידחוף.

חיים ילין: אני רואה פה את כל חברי הכנסת אז אין לי ספק.

חיים ילין: אני לא הולך לדבר על פופוליזם.

חיים ילין: אני הולך לדבר על מה שהיה לי כראש רשות.

חיים ילין: העברנו את חטיבת הביניים ואת התיכון לחמישה ימי לימודים בשבוע, וזה היה אחד הדברים הכי טובים שקרו גם למורים וגם להסעות.

חיים ילין: במועצות אזוריות זה יום שירד מההסעות.

חיים ילין: תבינו, מדובר לפחות על מיליון שקל בשנה, אם לא יותר.

חיים ילין: כשרצינו להעביר את גני הילדים ואת בתי הספר היסודיים גם ללימודים של חמישה ימים בשבוע, חטפנו מההורים.

חיים ילין: שימו לב, חטפנו מההורים מכול הכיוונים ומה הם אמרו לנו?

חיים ילין: זה היום החופשי שלנו, אנחנו יכולים לעשות קניות, אנחנו רוצים את השקט שלנו, מה אנחנו צריכים את הילדים עלינו עכשיו?

חיים ילין: אתם תחנכו אותם ביום שישי.

חיים ילין: אני אומר לכם שזה מה שאני שמעתי.

חיים ילין: חברים, אני מודיע לכם שאין לי ספק עכשיו שאנחנו סוגרים עסקה.

חיים ילין: סופית, אני מודיע לכם.

איילת נחמיאס ורבין: אני אף פעם לא מצליחה להשתלט על זה, כי כל שנה הלוח השתנה.

עודד פורר: זאת בדיוק הוועדה של המטרה.

חיים ילין: אני מנסה להביא גם את הצד האישי שלי כראש רשות, ולא רק את הצד של ההורים.

חיים ילין: אני מגיע לכאן ונלחמתי להגיע לוועדת המשנה הזאת כדי שבאמת נגיע לאיזשהו סדר כך שלהורים תהיה ודאות, לילדים תהיה ודאות, למורים תהיה ודאות ולכולם תהיה ודאות.

חיים ילין: אני לא רוצה להסתכל רק על הממוצעים, ובזה אני מסכם.

חיים ילין: נכון שכילד שהתחנך בחו"ל נהניתי גם מהחגים הנוצריים וגם מהחגים היהודיים.

חיים ילין: הייתה לי חופשה כפולה ומאוד נהניתי מזה, אבל חברים, די.

חיים ילין: אני רציני עכשיו.

חיים ילין: אני לא הולך להעלות את ימי החופשה של המגזר הפרטי ולא של העובדים בשביל לאזן את המערכת.

חיים ילין: אני חושב שבסופו של דבר, אם רוצים משהו מאוד תכליתי, זה לסנכרן את המערכת במשאבים הקיימים כך שלא יכתיבו לנו מראש, שלא יביאו חקיקה מראש ושהכול יהיה מתואם.

חיים ילין: אני מאוד רגוע כשאני רואה את הצוות שיושב כאן.

חיים ילין: אין לי ספק בכלל שאנחנו נצא מפה עם פחות ישיבות ממה שאתה חושב.

עודד פורר: תודה, חיים.

עודד פורר: לאחרונה היה חג שבועות והיינו אדוקים, עשינו את זה שלושה ימים.

עודד פורר: זה גם יצא בימים שלישי-רביעי-חמישי ואם המצב קשה, תנו גם את יום שישי, תעשו גשר ותוותרו לנו על אסרו חג במקום אחר.

עודד פורר: אגב, זה היה עוזר לתיירות כי אנשים היו לוקחים חופשות יותר ארוכות ועוזרים לתיירות.

חיים ילין: הייתה הזדמנות לקחת את סלינו על כתפינו ביום חמישי, יום הגשר.

עודד פורר: בשביל זה צריך לחשוב.

עודד פורר: אני אומר כאן, כדי שתדעו, שאני לא חושב ששבועות צריך להיות שלושה ימים.

עודד פורר: בחינוך החרדי זה היה יום אחד.

איילת נחמיאס ורבין: לא היה אסרו חג?

עודד פורר: לא.

עודד פורר: וגם בערב החג לומדים.

עודד פורר: העניין הוא שהחג הגיע ממש אחרי חופשת פסח הארוכה.

עודד פורר: חברת הכנסת איילת נחמיאס ורבין, בבקשה.

איילת נחמיאס ורבין: תודה רבה, עודד פורר.

איילת נחמיאס ורבין: אני חושבת שבשנה וחצי האחרונות, מאז שהתחלתי להוביל את מאבק החופשות, לא שמחתי כפי ששמחתי בבוקר, כשקראתי על ההחלטה של חבר הכנסת מרגי להקים את הוועדה.

איילת נחמיאס ורבין: צריך להגיד שחבר הכנסת מרגי היה אחד האנשים בכנסת שנתנו הכי הרבה במה לנושא של מאבק החופשות – כן ועדת משנה, לא ועדת משנה.

איילת נחמיאס ורבין: הוא ראה בזה חשיבות גדולה.

איילת נחמיאס ורבין: לפני חודש וחצי, אחרי שנתיים של הידברות עם שר החינוך וניסיונות אין ספור לדבר אתו, חבר הכנסת פורר, בשאלה מה עושים כדי לשנות את המצב של חוסר הסנכרון הזה, החלטתי להגיש בג"ץ.

איילת נחמיאס ורבין: אני לא חושבת שזאת הטכניקה הטובה ביותר שנועדה לחברי כנסת, למרות שפה זה לא נגד חקיקה שהצבעתי עליה, אלא באמת כנגד שאלת הסמכות:

איילת נחמיאס ורבין: האם בכלל יש סמכות לקבוע את לוח החופשות בצורה שרירותית כזאת.

איילת נחמיאס ורבין: בחודש וחצי שהצבעת עליו אנחנו אמורים להתארגן סביב הנושא של החופשות כי המדינה אמורה להשיב על הבג"ץ עד 23 ביוני.

איילת נחמיאס ורבין: אנחנו נראה מה המדינה משיבה ואני חושבת שיהיה לנו עוד כלי.

עודד פורר: יכול להיות שהיא תשיב שהקימו בכנסת ועדת משנה.

איילת נחמיאס ורבין: בדיוק.

איילת נחמיאס ורבין: רגע, רגע, יותר מזה.

איילת נחמיאס ורבין: היא תשיב את זה והיא גם תשיב את זה שהנחתם הצעת חוק פרטית בעניין הזה.

איילת נחמיאס ורבין: ראינו את זה ואמרנו: אוקיי, אנחנו כבר מבינים מה המדינה תשיב.

איילת נחמיאס ורבין: מכיוון שאנחנו כבר יודעים מה המדינה תשיב אני רוצה היום, ברשותך, מעבר להצעות לביטול ימי שישי – אגב, חבר הכנסת ילין, אני חושבת שההורים יתייחסו היום מעט שונה לימי השישי.

איילת נחמיאס ורבין: אני באמת חושבת שאפשר לייצר התייחסות הורית שאומרת שימי שישי הם ימים שיכולים לקצר את לוח החופשות.

חיים ילין: בכל העולם יש שבת וראשון.

חיים ילין: יומיים.

איילת נחמיאס ורבין: אני יודעת.

איילת נחמיאס ורבין: ברשותכם, אני רוצה להתמקד בדיון הזה במשהו שנוהגים לבוא אלינו בטענות עליו, בוודאי אליי, באמת בגלל הנושא של מאבק החופשות, וזה המורים דווקא.

איילת נחמיאס ורבין: בכל פוסט ובכל מהלך שהובלתי בנושא מאבק החופשות תמיד דיברתי על המורים.

איילת נחמיאס ורבין: המורים הם פרטנרים.

איילת נחמיאס ורבין: המורים הם לא האויב, הם לא היריב בשום צורה, בוודאי לא הגננות.

איילת נחמיאס ורבין: אני רוצה לספר לכם למה אני אומרת את זה.

איילת נחמיאס ורבין: ממש לפני כחודש, כשהעליתי עוד איזשהו מ"מ בנושא אסרו חג של שבועות, העלתה אישה מדהימה בשם שלומית, מורה, פוסט מדהים כמורה.

איילת נחמיאס ורבין: אני אקרא לכם ממש פסקה קצרה.

עודד פורר: לא, כי זמננו ממש קצר לפני התרגיל של רעידת האדמה.

איילת נחמיאס ורבין: הייתי כבר מסיימת, אבל נחשו מה?

איילת נחמיאס ורבין: גם במקצועות אחרים עובדים לא פחות קשה ולא פחות שעות.

איילת נחמיאס ורבין: היא שוטחת ומסבירה מה אפשר לעשות כדי לטפל בחוסר הסנכרון של ימי החופשה.

איילת נחמיאס ורבין: המורים הם השותפים שלנו ואת התודעה במשרד החינוך וגם במשרד האוצר, ברשותכם, צריך לשנות.

איילת נחמיאס ורבין: אם באים לדבר על ימי ראשון, אני מבקשת ממשרד האוצר, שעדיין לא קידם באופן מלא את סופי השבוע הארוכים, בואו נדבר על כל הדברים האלה ביחד.

עודד פורר: תודה, איילת.

עודד פורר: אגב, יש פה נציג של משרד האוצר?

עודד פורר: יופי.

עודד פורר: חברת הכנסת רחל עזריה, בבקשה.

רחל עזריה: תודה רבה, כבוד היושב-ראש, אני חושבת שהקמת הוועדה הזאת מאוד חשובה.

רחל עזריה: הגענו לרגע רתיחה שבו אנחנו מבינים שצריכים לייצר פתרונות ואני חושבת שהוועדה הזאת היא בדיוק הדרך.

רחל עזריה: אני רוצה לתת מבט היסטורי ובין-לאומי, הכול בשלושים שניות.

רחל עזריה: שיעור תעסוקת הנשים בישראל צמח בעשרים השנים האחרונות מ-55% ל-75%.

רחל עזריה: זה שיעור תעסוקה מאוד מאוד גבוה.

רחל עזריה: שיעור הילודה בישראל עומד על 3.3 ילדים לאישה וזהו שיעור מאוד מאוד גבוה.

רחל עזריה: אנחנו המדינה היחידה בעולם שבה נשים ממשיכות לעבוד וגם מגדלות ילדים.

רחל עזריה: אנחנו יודעים ששלושה ממנהיגי אירופה – גם גרמניה, גם צרפת וגם אנגליה – אין להם ילדים.

רחל עזריה: בהרבה מדינות בעולם, או שהפסיקו ללדת או שנשים הפסיקו לעבוד.

רחל עזריה: ישראל היא המדינה היחידה שבה שניהם קורים בצורה כל כך מסיבית.

רחל עזריה: לכן אנחנו המדינה הראשונה שמתמודדת עם האתגר הזה בצורה כל כך משמעותית כי הנחת העבודה גם מערכת החינוך וגם שוק העבודה הייתה עד היום שיש מישהו בבית שמגדל את הילדים.

רחל עזריה: אין יותר מישהו בבית שמגדל את הילדים.

רחל עזריה: אנחנו צריכים לעשות את הסנכרון גם בשוק העבודה וגם במערכת החינוך.

רחל עזריה: נפגשתי בנושא הזה עם הסנטורית של מיין בארצות הברית, סוזאן קולינס, וסיפרתי לה את זה.

רחל עזריה: היא אמרה לי: מה שאתם תפתרו פה, זה מה שיעשו בכל העולם.

רחל עזריה: אז אני אומרת לך, אדוני היושב-ראש, שהפתרון שאתה תייצר פה, תגלה שבכל העולם מעתיקים אותו ומדברים עליו.

עודד פורר: נהיה אור לגויים.

רחל עזריה: כי בכל העולם אין מצב שבו גם יולדים וגם ממשיכים לעבוד.

רחל עזריה: על זה אני מדברת וזאת תופעה מאוד משמעותית.

רחל עזריה: לפני תשע שנים התחלתי מהלך יחד עם "הורים עובדים לשינוי" ויחד עם ועד ההורים הירושלמי להארכת שנת הלימודים בגני הילדים עד סוף יולי.

רחל עזריה: תקשיבו, זה לגמרי אפשרי.

רחל עזריה: ההורים שילמו סכום לא גבוה ובעירייה שמה מיליון שקל בעיר ענקית כמו ירושלים.

רחל עזריה: זה מהלך שהוא לא מאוד יקר כשאנחנו מורידים את כל התקורות והופכים את זה באמת לכך שמה שאנחנו משלמים זה מה שאנחנו מקבלים.

רחל עזריה: יש עכשיו מהלך דומה בנושא של הצהרונים ואותו דבר עשינו גם בירושלים.

רחל עזריה: חייבים לתת מענה.

רחל עזריה: אני חושבת שמה שחשוב שיקרה בוועדה הזאת הוא שהמענה לא יהיה רק בדמות מסגרות משלימות ושכל עירייה או כל רשות מקומית תחפש פתרונות, אלא באמת לתת פתרון מלמעלה.

רחל עזריה: אני בטוחה שתעשה פה עבודה מצוינת כדי להגיע לפתרונות האלה ואחר כך נלך ונעשה מסע יחסי ציבור בכל העולם.

עודד פורר: תודה, רחל.

עודד פורר: מירב, בבקשה.

מירב בן ארי: תודה רבה, אדוני יושב-הראש, ראשית אני שמחה להיות פה ואני גם חברה קבועה בוועדת המשנה.

מירב בן ארי: אני רוצה לומר לך משהו לא לדיון עצמו.

מירב בן ארי: הדיון עצמו, אנחנו נדבר עליו ונמצאים כאן הורים, מועצת תלמידים ומורים.

מירב בן ארי: אני רוצה להגיד לך בתור אחת שיש לה שלוש ועדות משנה, שראשית, יש פה נוכחות של חברי כנסת וזה יפה מאוד.

מירב בן ארי: אצלי ברוב ועדות המשנה לא בא אף חבר כנסת.

מירב בן ארי: קודם כל, זה דבר נהדר וזה אומר שיש לך תמיכה גבית.

מירב בן ארי: שנית, אני מאוד מאוד מקווה שבאמת הוועדה הזאת לא תהיה עוד – לא הצלחנו להתמודד אז הקמנו ועדה, ובאמת ייצאו מכאן מסקנות.

מירב בן ארי: בתור אחת שמובילה כמה ועדות, העבודה המקצועית היא סופר-חשובה.

מירב בן ארי: זאת ישיבה חגיגית כי הקמנו את הוועדה, אבל האנשים שנמצאים כאן, ואת חלקם אני גם מזהה מצוין כי הם נמצאים גם בוועדות המשנה שלי, אני מאוד מאוד מקווה שתבואו לכאן עם עניין מקצועי.

מירב בן ארי: בתור חברת הוועדה הזאת אני יכולה להגיד לך שאני אהיה אתך ואני אלווה אותך כי מעבר לשותפות, אנחנו גם חברים והנושא הזה חשוב.

מירב בן ארי: אני מאוד מאוד מקווה שהוועדה תהיה מקצועית ובאמת תגיע למסקנות.

עודד פורר: זאת הכוונה.

עודד פורר: בגלל זה את חברה בה.

מירב בן ארי: אני הכנתי קצת שיעורי בית ואני מאוד מאוד מקווה שנגיע למסקנות.

מירב בן ארי: אני בטוחה בך וביכולת שלך להוביל את הוועדה ורק רציתי לברך.

עודד פורר: תודה, מירב.

עודד פורר: כתבת החינוך של ערוץ 2 ביקשה להציג את המתווה, אבל זה יהיה אחרי התרגיל.

עודד פורר: חברת הכנסת תמר זנדברג ואחרי דברייך נצא לתרגיל ונחזור הנה.

תמר זנדברג: אני שמחה להיות לפני התרגיל.

תמר זנדברג: זה בדרך כלל אחד הדברים שבבית הספר הכי מטלטל וכולם רצים למקלט.

תמר זנדברג: גם אנחנו בכנסת נרגיש כמו תלמידים לכמה דקות.

חיים ילין: אם תבואי לעוטף לא תצטרכי לרוץ למקלט.

חיים ילין: נשארים במקום כי הכול ממוגן.

חיים ילין: לא צריך לרוץ.

תמר זנדברג: אי אפשר לרוץ כי יש פחות מדי שניות, לא?

תמר זנדברג: אני מברכת אותך, אדוני יושב-הראש, ואת הוועדה הזאת.

תמר זנדברג: אני חייבת לומר בסוג של התרגשות כי זה אחד המקרים לא הבודדים ולא היחידים ולא הנדירים שמוכיחים שלחץ ציבורי עובד.

תמר זנדברג: אני רוצה להגיד לכל נציגי ההורים, ההתארגנויות – אני רואה כאן נציגים מכמה וכמה התארגנויות שאנחנו מכירים בשנים האחרונות, שמוכיחים שאין דבר כזה ש"ככה זה" במדינת ישראל.

תמר זנדברג: אנחנו רגילים לתשובה שככה זה.

תמר זנדברג: אם זה היה ככה שבעים שנה ורק נוספו עוד ימי אסרו חג, ובכל פעם שרצו לעשות שינוי זה תמיד היה להוריד שלושה ימים בפסח ולפזר אותם על פני כל מיני ימי שישי כאלה ואחרים או להפך, פה אנחנו מוכיחים שגם דבר שכביכול התרגלנו אליו והוא תמיד היה ככה, לא סיבה לזה שהוא ימשיך להיות ככה.

תמר זנדברג: זאת ההצלחה הגדולה ביותר של הקמת הוועדה הזאת ושל כינוס הוועדה הזאת.

תמר זנדברג: אני אומרת את זה באמת לכם, נציגי ההורים, נציגי הציבור.

תמר זנדברג: זאת תובנה חשובה כי המון פעמים המאבקים האלה מייאשים.

תמר זנדברג: באים ויש תחושה שדופקים את הראש בקיר ואף אחד לא שומע, אז הנה, יש גם הצלחות.

תמר זנדברג: כמובן שההצלחה הזאת מוגבלת בינתיים, כי זאת רק הקמת ועדה.

תמר זנדברג: אני באמת לא זוכרת מתי ראיתי ועדת משנה חדשה שמוקמת ומגיעים כל כך הרבה חברי כנסת.

מירב בן ארי: זה מה שאמרתי.

מירב בן ארי: השאלה אם זה ימשיך.

תמר זנדברג: נכון, את צודקת.

תמר זנדברג: זה גם חלק מהעניין וזאת נקודה מאוד נכונה.

תמר זנדברג: באמת הכדור עכשיו בידיים של כולנו.

תמר זנדברג: יש עיוות מאוד רציני ובסיסי במערכת החינוך.

תמר זנדברג: אני מאלה שגורסים שצריך לעשות תנועת מלקחיים.

תמר זנדברג: מצד אחד יש ימים שחד-משמעית אפשר לבטל אותם באופן מידי בלי קשר לכלום.

תמר זנדברג: בלי הסכמים, בלי פיצויים ובלי קשר לכלום.

איילת נחמיאס ורבין: פתאום הם נהיו ימי חופשה.

תמר זנדברג: אני מדברת קודם כל על האסרו חג.

תמר זנדברג: באמת, שלושה ימי חופש בשנה פשוט מ-י-ו-ת-ר-י-ם וצריך לבטל אותם מיד.

תמר זנדברג: הדבר השני, וגם זה מונח לפתחנו, הוא דבר קצת יותר גדול אבל גם הוא אפשרי, והוא להסתכל על זה מהזווית של ימי החופשה במשק לנו, להורים, למבוגרים.

תמר זנדברג: יש במדינת ישראל מעט ימי חופשה, יש לנו מעט זמן לבלות עם הילדות ועם הילדים שלנו ולבלות עם המשפחה.

עודד פורר: דיברנו על זה לפני שהגעת.

תמר זנדברג: סליחה שאיחרתי.

תמר זנדברג: אני ממש מתנצלת.

תמר זנדברג: חברת הכנסת רחל עזריה עשתה שינוי ראשון בעניין הזה ואני חושבת שאפרופו הדיון הזה, זאת צריכה להיות תנועת מלקחיים משני הצדדים.

תמר זנדברג: יש ימים שחובה לבטלם, אבל יש גם ימי חופשה לאנשים העובדים, שצריך להוסיף כדי שזה יתכנס משני הצדדים.

תמר זנדברג: זה לא רק המורים או מערכת החינוך, זה כולנו, ואיך אנחנו שמים את המשפחה העובדת על ראש שמחתנו.

עודד פורר: תודה.

עודד פורר: ברגע זה התחיל התרגיל.

עודד פורר: ניגשו אליי מאבטחים וביקשו שנצא אחריהם, אז נצא בשקט ובשלווה ונחזור לכאן תוך מספר דקות.

עודד פורר: נא תפסו מקומותיכם.

עודד פורר: אנחנו ממשיכים את הדיון ויש לנו עד השעה 12:00, כך שאני מקווה לתת את רשות הדיבור לרוב האנשים שנמצאים כאן.

עודד פורר: עורך הדין מאיר אסרף, הסתדרות המורים, בבקשה.

<מאיר אסרף: אנחנו מתנגדים - - -

<מאיר אסרף: אנחנו מברכים את הוועדה ולכן התייצבנו.

<מאיר אסרף: עם זאת, אני רוצה לטעון כמה טענות סף לגבי סמכות הוועדה.

<מאיר אסרף: מדובר בוועדת משנה שמבקשת להתערב ביחסי עבודה קיבוציים.

עודד פורר: לא, לא.

עודד פורר: תקשיב, מאיר, את הטיעונים המשפטיים תשאיר לבג"ץ.

עודד פורר: אתה לא הבנת את מקומך פה, כנראה.

עודד פורר: סליחה.

עודד פורר: אני אתן לך להתבטא.

עודד פורר: אם יש לך בעיה עם סמכות הוועדה, אתה רואה את הדלת?

עודד פורר: אתה יכול לצאת ולך לטעון במקומות אחרים.

עודד פורר: זאת כנסת ישראל, אנחנו המחוקקים וכשאנחנו נחליט להגיש הצעת החוק והכנסת תקבל אותה, זה יהיה החוק במדינת ישראל אם אתה אוהב את זה או אני אוהב את זה.

עודד פורר: זה בכלל לא משנה, אני מציית גם לחוקים שאני לא אוהב כמו שאתה תציית לחוקים שאתה לא אוהב.

עודד פורר: אם יש לך משהו להגיד לעניין ולדבר לנושא, אתה מוזמן.

עודד פורר: אם יש לך עניין לטעון לסמכות הוועדה וטענות משפטיות – בבית המשפט ולא כאן.

עודד פורר: אני מציע לך להתחיל מחדש.

<מאיר אסרף: אני מבקש שלא יצנזרו אותי.

<מאיר אסרף: אני מבקש להביא את העמדה המלאה והיא לא ארוכה.

עודד פורר: אם זאת עמדה משפטית, אין לי עניין.

עודד פורר: אין לנו עניין לשמוע.

עודד פורר: את העמדה לגבי סמכות הוועדה - - -

איילת נחמיאס ורבין: יש לך בג"ץ - - -

<מאיר אסרף: גברתי, אם יש בג"ץ אז יש עניין פה עניין שבכלל אסור - - -

עודד פורר: מאיר, אתה חושב שאסור לדון?

עודד פורר: שמע, בכל הידידות אני אומר לך עכשיו שוב.

עודד פורר: לעניין סמכות הוועדה, זה לא המקום, תחפש מקום אחר.

עודד פורר: לעניין ימי החופשה, לעניין עמדת הסתדרות המורים – בעד, נגד, אוהבים או לא אוהבים – זה המקום.

עודד פורר: יש לכם הצעות אחרות?

עודד פורר: זה המקום.

עודד פורר: בשביל זה אתם באים לכאן, בשביל זה השולחן הזה נוצר.

עודד פורר: אתה לא עושה לי טובה שאתה בא לכאן.

עודד פורר: אתה לא עושה לי טובה.

עודד פורר: זה חלק מחובת

עודד פורר: כם כארגון שמייצג מורים ולא מעט מורים, ופוגע בהם לא פעם.

עודד פורר: לא פעם גם במה שקורה בהסתדרות המורים, ואני לא אפתח את זה פה.

עודד פורר: אני מבקש ממך עכשיו להתייחס עניינית לטענות ואם אין לך התייחסות עניינית לטענות, אתה מוזמן לטעון את הטענות שלך בבית המשפט, אין לי שום בעיה.

<מאיר אסרף: אני טוען עניינית, לא לבית המשפט, אני טוען לוועדה.

עודד פורר: עניינית לנושא ולא לסמכות הוועדה.

עודד פורר: זה לא הנושא.

<מאיר אסרף: כשהוועדה דנה ומבקשת לשנות נורמות קיבוציות – אני מדבר לגופו של עניין.

<מאיר אסרף: מה אתם מבקשים לעשות?

<מאיר אסרף: על מה מדובר?

<מאיר אסרף: ימי החופשה, איפה הם מוסדרים?

<מאיר אסרף: הם מוסדרים בתנאי העבודה של כל מורה ומורה.

<מאיר אסרף: אנחנו לא נסכים להתערבות בהסכמים קיבוציים באמצעות המחוקק.

<מאיר אסרף: הדבר הזה לא מקובל ולא קרה באף מקום שהמחוקק התערב בהסכמים קיבוציים.

מרדכי יוגב: מאיר, זה לא המחוקק, זה עם ישראל.

מרדכי יוגב: ואתה מדבר שטויות.

מרדכי יוגב: לא מכיר אותך.

מרדכי יוגב: אתה לא מבין איפה אתה נמצא.

<מאיר אסרף: תכבד אותי כמו שאני מכבד אותך.

מרדכי יוגב: אנחנו באנו בשביל לדבר.

מרדכי יוגב: לא באנו בשביל לחוקק.

מרדכי יוגב: אם אתה יוצא מנקודת מוצא שכזאת, מקומך לא בחדר ואתה תקבל על זה על הראש.

רחל עזריה: מאיר, תקשיב, יש שתי אפשרויות.

רחל עזריה: רגע, שנייה.

עודד פורר: סליחה, רחל.

עודד פורר: לא, אני מנהל את הדיון הזה.

רחל עזריה: אפשר להתווכח.

עודד פורר: רחל, סליחה.

רחל עזריה: תן לי רגע.

מרדכי יוגב: התחלת לא טוב.

מרדכי יוגב: תגיד בעד מה אתה.

עודד פורר: מוטי, סליחה.

עודד פורר: אני מבקש, אף אחד מחברי הכנסת - אתה נמצא עכשיו ברשות דיבור.

עודד פורר: יש לך דקה.

עודד פורר: אתה רוצה להגיד את מה שיש לך להגיד?

עודד פורר: תגיד אותו.

עודד פורר: אני כבר מודיע לך שאם זו עמדתכם ועכשיו אתם באים לפה בעמדה של טענות משפטיות, הטענות המשפטיות יישמעו בבית משפט ולא כאן.

עודד פורר: אם אתם רוצים לבוא ולשתף פעולה, אתם יותר ממוזמנים לשתף פעולה.

עודד פורר: אם אתם חושבים שאתם תנהלו את העניינים, אז אתם טועים.

עודד פורר: אתם כנראה לא מבינים מה המצב של הציבור, עם כל הכבוד לכל מורי ישראל שאני מעריך אותם מאוד, כולל את אשתי, שגם היא חלק ממורי ישראל.

עודד פורר: אתם לא תיקחו על עצמכם את המשק הישראלי ותחשבו שאתם מנהלים אותו.

עודד פורר: זה לא תפקידכם.

עודד פורר: תבואו ותגידו את עמדתכם המקצועית לעניין.

עודד פורר: אתם חושבים שזה בניגוד להסכמי העבודה?

עודד פורר: בסדר.

עודד פורר: בואו ותגידו מה אתם חושבים שכן ניתן לעשות, או שאתם חושבים שלא ניתן לעשות.

<מאיר אסרף: ברשות

<מאיר אסרף: כם, אני רוצה לומר, למרות שהדברים לא נעימים לכם, את האמת שלנו.

<מאיר אסרף: אנחנו מתנגדים להתערבות של המחוקק ביחסי עבודה.

רחל עזריה: אתם מוכנים לדיון?

רחל עזריה: אתם מוכנים?

<מאיר אסרף: מעולם לא סירבנו למשא ומתן.

רחל עזריה: גם דיון לא?

עודד פורר: אנחנו לא מנהלים כאן משא ומתן.

עודד פורר: אנחנו מנהלים כאן דיון.

רחל עזריה: אנחנו אפילו לא בשלב החקיקה.

רחל עזריה: אנחנו בשלב הדיון.

איילת נחמיאס ורבין: המחוקק לא עשה לך כלום, שום דבר.

איילת נחמיאס ורבין: המחוקק ביקש ממך לבוא ולהתדיין.

<מאיר אסרף: הוא הגיש הצעת חוק - - -

איילת נחמיאס ורבין: זכותו להגיש הצעת חוק.

עודד פורר: אני מבין שזו עמדתך.

<מאיר אסרף: עוד לא התחלתי לדבר.

עודד פורר: כבר לקחת לנו חמש דקות מהדיון.

איילת נחמיאס ורבין: זאת החמצה נוראית.

עודד פורר: אני מבקש ממך דבר נוסף.

עודד פורר: הבנתי את עמדתך.

<מאיר אסרף: עוד לא אמרתי אותה.

עודד פורר: אבקש ממך לדיון הבא להציג לוועדה את הסכמי העבודה שלכם.

עודד פורר: זאת דרישה של הוועדה לאור הדברים שאמרת.

עודד פורר: בדיון הבא, הסעיף הראשון בסדר היום יהיה הצגה.

עודד פורר: יהיה לכם רבע שעה להציג את הסכמי העבודה.

עודד פורר: הצגה של הסתדרות המורים.

עודד פורר: תציג את הסכמי העבודה החתומים שלה בעניין של ימי החופשה, בסדר?

עודד פורר: זה הנושא הבא.

<מאיר אסרף: אני אומר את העמדה, ברשותך.

<מאיר אסרף: אנחנו מתנגדים להתערבות שלכם.

<מאיר אסרף: את זה כבר אמרתי והפריעו לי, ואני מבקש שלא יפריעו לי.

<מאיר אסרף: אם יש בעיה במשק הישראלי, צריך לפתור את הבעיה של המשק הישראלי, כי במערכת החינוך אין בעיה.

<מאיר אסרף: במערכת החינוך יוצאים לחופשות אפילו ברמה שהיא פחות ממה שמקובל במדינות העולם.

<מאיר אסרף: אם יש בעיה עם ימי החופשה של המשק הישראלי, עליכם מוטלת החובה כמחוקקים לתקן את החקיקה, כי הדברים האלה הוסדרו בחקיקה.

<מאיר אסרף: כאן כן המקום שלכם להיטיב עם הציבור.

<מאיר אסרף: אתם לא תחבטו בעובדי ההוראה ואין לאף אחד סמכות - - -

עודד פורר: אתה לא תבוא ותדבר בצורה הזאת.

עודד פורר: אתה לא תבוא ותדבר בצורה הזאת.

מרדכי יוגב: אתה מדבר דברים חמורים ואני מבקש מיושב-ראש הוועדה להוציא אותך.

מרדכי יוגב: אתה לא קואופרטיבי ואתה עושה פוליטיקה על גבם של המורים.

מרדכי יוגב: אני אוהב את המורים ואני מעריך מורים יותר מכל מקצוע אחר.

מרדכי יוגב: וכולנו כאלה.

איילת נחמיאס ורבין: אני מצטערת - - -

עודד פורר: איילת, את לא עוזרת לי.

עודד פורר: את לא עוזרת לי.

<מאיר אסרף: כמו שאמרה חברת הכנסת, שאנחנו רואים שלחץ ציבורי עוזר.

עודד פורר: מאיר, אני לא צריך לקרוא אותך לסדר, אני יכול להוציא אותך.

עודד פורר: אני אומר לך דבר מאוד פשוט, והוא שהעמדה כפי שאתה מציג אותה, לא מקובלת ולא מכבדת לא אותך ולא את המורים שאתה מייצג.

עודד פורר: כולנו כאן מייצגים את המורים לא פחות ממך.

עודד פורר: אנחנו, כנציגי ציבור, נבחרנו גם על ידי עובדי הוראה וגם על ידי מורים.

עודד פורר: אני מייצג אותם כמו שאני מייצג את ההורים וכמו שאני מייצג את כל שאר האזרחים.

עודד פורר: אתה לא תבוא לפה ותטיל דופי בחברי הכנסת ולא תגיד שהם באו לחבוט בציבור המורים.

עודד פורר: את הפוליטיקה ואת הבחירות שלכם תעשו במקום אחר.

עודד פורר: אנחנו לא באנו לעשות את זה פה.

עודד פורר: אני מבקש ממך בכל לשון של בקשה וגם בכל הידידות, תציג את עמדתכם בשתי דקות, אם אתם בעד ואם אתם נגד.

עודד פורר: אני גם מבקש שתדייק בעובדות.

עודד פורר: ראשית, הסכמי העבודה האלה לא הוצגו בפני הוועדה ואני מבקש שהם יוצגו בפני הוועדה.

עודד פורר: שנית, לגבי ימי החופשה בהשוואה לעולם.

עודד פורר: תשווה אותנו למדינות אחרות כמו בריטניה, שם החופש הגדול הוא שישה שבועות, בניגוד לשמונה-תשעה שבועות כאן.

עודד פורר: בסך הכול בבריטניה מגיעים ל-67 ימי חופשה בניגוד ל-76 ו-80 ימי חופשה.

עודד פורר: או לאוסטרליה עם 57 ימי חופשה או לניו-זילנד עם 55 או לנורבגיה עם 63.

עודד פורר: אתם לא יכולים כל הזמן לזרוק בוץ על מקומות אחרים כשאתם מייצגים ציבור שיש לו לא מעט ימי חופש.

עודד פורר: אתם מייצגים את בתי הספר היסודיים, אבל בואו נראה מה קורה בעל-יסודיים מחודש מרס, מעכשיו, מי מהם מלמד בתקופה הזאת.

עודד פורר: לגבי ימי העבודה, אם אתה חושב שכל המשק יכול לעבוד שמונה חודשים, אתה טועה.

עודד פורר: אני אבקש מחברי הכנסת לא להפריע לו, עד כמה שהדברים שלו מרגיזים.

עודד פורר: תאמר את דבריך ואחרי זה נמשיך.

<מאיר אסרף: קודם כל, אני רוצה להתנצל אם השתמע שהטלתי דופי בחבר כנסת.

<מאיר אסרף: אחת מחברות הכנסת אמרה דבר מאוד מקומם: אנחנו רואים שלחץ ציבורי עוזר, כך היא אמרה.

<מאיר אסרף: והיא אמרה דבר נוסף והוא שיש לבטל את ימי החופשה.

<מאיר אסרף: מה יותר התערבות ביחסי עבודה מאשר העובדה שחבר כנסת בישראל קורא לביטול ימי החופשה.

<מאיר אסרף: לכן טענתי שיש פה משום התעמרות או חבטה בציבור עובדי ההוראה.

<מאיר אסרף: הטענה לא הייתה כלפי הוועדה.

<מאיר אסרף: אנחנו מכבדים את הפורום ומתייצבים בפורום, כפי שנתבקשנו, אבל עם זאת אנחנו לא יכולים להסכים לדברים שנאמרו.

מרדכי יוגב: אתם יכולים לא להסכים, עם זה אין שום בעיה.

<מאיר אסרף: כמה שזה לא נעים, אנחנו מתנגדים לשינוי בלוח החופשות, אנחנו מתנגדים לפגיעה בתנאי העבודה של עובדי ההוראה.

<מאיר אסרף: זאת העמדה שלנו וזה דבר שהוא מאוד ברור.

<מאיר אסרף: זה לא משא ומתן.

עודד פורר: תודה.

עודד פורר: אני מבקש את אייל חסאן, תציג את עצמך, בבקשה, לפרוטוקול.

<אייל חסאן: אני יושב-ראש מנהלי אשקלון.

<אייל חסאן: אני מנהל 18 שנה בבית ספר יסודי בית יחזקאל באשקלון, אבא לשניים.

<אייל חסאן: זהו בית ספר גדול המונה קרוב ל-700 תלמידים.

<אייל חסאן: רבים מאתנו מדברים, ואני נותן כבוד לכל המכובדים פה, אבל עבודה של מורה, הפרופסיה של מורה – ואני לא אומר שאחרים טוענים אחרת – היא משהו מיוחד.

<אייל חסאן: מורה צריך להיות גם אבא וגם אימא, הוא צריך לבוא מוכן.

<אייל חסאן: אי אפשר שהוועדה – אף אחד לא אמר מילה רעה על המורים – תגיע למסקנות בלי לתת כבוד לפורום של מנהלים.

<אייל חסאן: אני שמח שהוזמנתי ואנחנו, המנהלים והמורים, עובדים על פי הסכמים.

<אייל חסאן: משרד האוצר ומשרד החינוך מקיימים אתנו משאים ומתנים.

<אייל חסאן: אנחנו תמיד באים בנפש חפצה.

<אייל חסאן: אני בן 53 עוד מעט וזאת הפעם הראשונה בה אני שומע על הדיונים האלה ברמות של מסות.

<אייל חסאן: אולי המסרים שלכם נכונים, רבותי, אבל התמהיל, האווירה, הארומה שמגיעה למורים.

<אייל חסאן: אני שומע את המורים והמורים זועקים.

<אייל חסאן: המורים שואלים מתי ידאגו באמת גם לדברים האחרים שלנו.

<אייל חסאן: מורה בבית הספר שלי מלמדת בין 34 ל-37 תלמידים.

<אייל חסאן: כשהיא תראה את הדיון בערוץ 2 או במקום אחר היא תשאל: מי יודע מה אני עושה?

<אייל חסאן: מי יודע עם איזה ילדים אני מתמודדת?

<אייל חסאן: רבותי, אני אומר לכם בצורה כנה, אני מכבד פה את כולם, כולל את המסרים של חבר הכנסת מוטי יוגב, שהצטרף.

<אייל חסאן: מנכ"ל בני עקיבא, איש חינוך בכל רמ"ח אבריו כמו רבים אחרים פה.

<אייל חסאן: אנחנו עובדים גם בקיץ.

<אייל חסאן: אני מכבד פה את כולם, אבל, רבותי, העיניים של מאות אלפי מורים נישאות גם למקום הזה.

<אייל חסאן: אנחנו מרגישים שכנסת ישראל אינה מכבדת אותנו מספיק.

עודד פורר: למה?

עודד פורר: למה?

עודד פורר: בעצם זה שמזמינים אתכם - - -

<אייל חסאן: בעצם הדיון הזה, שהייתה ועדה.

<אייל חסאן: כמובן, אנחנו לא מסכימים, אבל אנחנו נגיע ונשמיע ונשמע.

<אייל חסאן: הייתה ועדה והוועדה החליטה לדחות.

<אייל חסאן: קמה ועדת משנה, שהיא חוקית לגמרי.

עודד פורר: איזו ועדה החליטה לדחות?

<אייל חסאן: לפני חודש וחצי הייתה החלטה והחליטו לדחות.

עודד פורר: לדחות את מה?

<אייל חסאן: לדחות את הצעת החוק.

עודד פורר: לא, לא, לא.

עודד פורר: אתה טועה בעובדות.

עודד פורר: החליטו לדחות את הדיון, לא דנו בוועדת השרים.

עודד פורר: לכן באה הכנסת ואומרת שכדי שלא תהיה הצעת חוק חד-צדדית, מבלי לשמוע את הצדדים, קראנו לכולם לבוא ולהגיד את עמדתם.

עודד פורר: אני שמח לשמוע את עמדתך שאומרת את מה שאתה מרגיש כמנהל בית ספר וכמורה.

עודד פורר: אני מצטער שהנציגים שלך בהסתדרות המורים בחרו שיטה אחרת של דיון ולהגיד שאין סמכות לוועדה.

עודד פורר: אני מודיע לכך ואני מעביר דרכך את המסר למנהלים ולמורים, שאין פה גרם אחד של חוסר הערכה, לא למורים ולא למורות ולא לגננים ולא לגננות ולא לכל הציבור הזה.

עודד פורר: תאמין לי שאנחנו נילחם יחד אתכם, כתף אל כתף, לגבי התנאים מפה ועד לכל מקום בארץ.

עודד פורר: אבל זה בדיוק המקום לקיים את הדיון כדיון אמיתי, ערכי ועם ראש פתוח לשינוי.

עודד פורר: תסכם, בבקשה, במשפט.

עודד פורר: תודה.

עודד פורר: אני מבקש מיושב-ראש פורום ועדי ההורים היישובי ואז נחזור להציג תוכנית אחת לפתרון, ונמשיך את הדיון.

<הודיה טלקר: אני מצטערת, אבל חלק מהנציגים של מועצת התלמידים והנוער הארצית יצטרכו ללכת ב-11:30.

עודד פורר: את תקבלי את רשות הדיבור.

עודד פורר: כולנו נצטרך ללכת באיזשהו שלב.

<הודיה טלקר: אנחנו הולכים להמשך פעילות בכנסת.

<יהודית גידלי: גם אנחנו.

<רז כהן: קודם כל, תודה לוועדה שקמה, לעומד בראשה ולכל מי שפועל בנושא הזה, חברי הכנסת איילת, עודד, יוליה שלא נמצאת פה.

<רז כהן: לכולם באמת תודה רבה, זה חשוב.

<רז כהן: מה הבסיס החוקי של נושא החופשות?

<רז כהן: זה משהו שצריך להציף אותו ולהראות אותו כאן.

<רז כהן: בישיבה הקודמת של ועדת החינוך כבר ניתנה הנחיה גם למשרד החינוך וגם לארגוני המורים לחשוף את ההסכמים שעל בסיסם נקבעים ימי הלימודים.

<רז כהן: לא ראינו הסכמים כאלה ובכל שנה חוזר אותו סיפור.

<רז כהן: אני מאוד מקווה שהוועדה תהיה מספיק נחושה כדי לראות את ההסכמים האלה.

<רז כהן: שנית, אין לאף אחד כוונה לפגוע בציבור המורים.

<רז כהן: להפך, אנחנו בעד זה שיוסיפו ויחזקו את ציבור המורים.

<רז כהן: יכול להיות שפתרונות יכולים להיות כדוגמת הבאת פרחי הוראה ובואו נעשה הפרדה בדיון הזה.

<רז כהן: מדברים על הגיל הרך ועל היסודי ונשים לרגע בצד את הסיפור של חטיבות הביניים ועל-יסודי כי הם מסתדרים לבד.

<רז כהן: הסבירו חברות הכנסת לפני כן את הבעייתיות, שהורים צריכים להישאר בבית עם ילדים בגילאי גן ועד כיתות ד'-ה', ועל זה צריך להיות עיקר הדיון שלנו.

<רז כהן: הנושא של השפעת לוח החופשות על המשק הישראלי, גם בזה משרד האוצר לא הביא פעם אחת נתון מה המשמעות.

<רז כהן: ברור לכולנו כמה זה עולה, אבל לא ברור כמה זה מכניס למשק.

<רז כהן: יודעים שיום שבתון למשק עולה 2.2 מיליארד שקל.

<רז כהן: ניקח כיתה עם 30 ילדים, וחצי מההורים הולכים ליום עבודה ומרוויחים בערך 400 שקל.

<רז כהן: מתוך זה 150 שקל מסים.

<רז כהן: מה אומר משרד האוצר?

<רז כהן: נכון, המשק מפסיד 2.2 מיליארד שקל, אבל זה לא נכנס לקופת המדינה, זה נכנס לתל"ג של המשק.

<רז כהן: למה לא עושים עבודת מחקר אמיתית?

איילת נחמיאס ורבין: הם לא רוצים למדוד את הפסד הפריון, פז.

איילת נחמיאס ורבין: זאת האמת.

<רז כהן: נכון, אבל כמה נטו נכנס למדינת ישראל מזה שעוד 15 הורים לילדים בכיתה, במקום להישאר בבית יכולים לפתח את שוק העבודה?

<רז כהן: מיותר לציין שהפגיעה הכי חזקה היא בשכבות החלשות במדינת ישראל, כי עובד קבלן שמרוויח 25 שקלים לשעה לא ישלם על מסגרת משלימה.

<רז כהן: מי שנמצא במעמד סוציו-אקונומי בינוני-גבוה, יכול לשלם על מסגרת משלימה ואיכותית.

<רז כהן: אנחנו מכירים את הפערים.

<רז כהן: הצענו הצעה שלא עולה כסף.

<רז כהן: למורים אין ימי חופשה במהלך שנת הלימודים.

<רז כהן: אם הבן של המורה מתחתן, אם הילד עושה בר-מצוה, אין לו חופש והוא צריך שיש לו יום מחלה.

<רז כהן: לפי נתונים של המוסד לביטוח לאומי, מורים בגנים החסירו למעלה מ-100 שעות בשנת הלימודים הקודמת ומורים בבתי הספר היסודיים החסירו למעלה מ-80 שעות.

<רז כהן: תעשו את זה לפי אופק חדש ותקבלו בערך 15.5 ימים שמורים מחסירים.

<רז כהן: חלק באמת חולים וחלק מקבלים אישורים.

<רז כהן: אנחנו רוצים שהם יקבלו חופשה.

<רז כהן: תנו למורים חופשה שהם יוכלו לבחור בתחילת השנה, יגדירו שבעה ימי חופשה, ותנו בתמורה את שבעת הימים האלה.

<רז כהן: תנו שלושה אסרו-חג, קחו את הנושא של ל"ג בעומר, קחו את השבוע שלפני פסח ויש לכם מספיק ימים.

<רז כהן: דבר אחרון, אדוני היושב-ראש, לא כולם יהיו מרוצים מההחלטות.

<רז כהן: שלטון צריך להכריע ואנחנו סומכים עליכם.

<רז כהן: גם אנחנו, ההורים, לא נהיה בחזית אחת עם ההחלטה של הוועדה, אבל קחו החלטה ותכריעו כי אתם השלטון, אתם אלה שבסוף צריכים לקבל החלטות.

<רז כהן: תודה.

עודד פורר: תודה.

עודד פורר: יעל אודם, בבקשה.

<יעל אודם: אני כתבת החינוך של חדשות ערוץ 2 והגעתי הנה יחד עם אור גלזר מהדיגיטל שלנו.

<יעל אודם: יחד העלינו בחודש שעבר קמפיין שקורא לקיצור ימי החופשה.

<יעל אודם: תודה רבה שנתתם לנו את הזכות להגיע הנה וגם להראות את המתווה שאנחנו מציעים.

<יעל אודם: אשמח להגיד עליו כמה מילים בקצרה.

<יעל אודם: זהו מתווה חדשות 2 לקיצור החופשות – חלק ראשון, הרחבת בית הספר של החופשה גדול לעשרה ימים נוספים, חמישה בחנוכה וחמישה בפסח, בימים שלפני החג.

<יעל אודם: הרחבת בית הספר של החופש הגדול עלותה 350 מיליון שקלים.

<יעל אודם: חלק שני, חופשה מול חופשה.

<יעל אודם: שלושה ימי חופש גמישים למורים ולגננות מתי שרק יבחרו בתמורה לשלושה ימי עבודה באסרו-חג – סוכות, פסח ושבועות.

<יעל אודם: כמה להערכתך יעלה לפתוח את בתי הספר והגנים לשלושה ימים נוספים במהלך השנה?

<יעל אודם: 230 מיליון שקלים.

<יעל אודם: עד כה 580 מיליון שקלים כדי לפתור את הבעיה להורים.

<יעל אודם: זה סכום שהוא מטורף?

<יעל אודם: ממש לא, ויש תועלת.

<יעל אודם: המשק הישראלי מוסיף מיליארד שקלים על כל יום שבו התלמידים בחופש וההורים עובדים.

<יעל אודם: פתרון לכל 13 הימים יעלה 580 מיליון שקלים בלבד, רווח נקי לכולם.

<יעל אודם: באמת, הפתרון הוא הרחבת בית הספר של החופש הגדול בעשרה ימים נוספים בפסח ובחנוכה.

<יעל אודם: במשרד החינוך יודעים איך לעשות את זה, יודעים איך לתפעל את העניין הזה, יודעים מה העלויות שלו.

<יעל אודם: יש פה מקור הכנסה נוסף למורים.

<יעל אודם: כששי פירון התחיל עם בית הספר של החופש הגדול אמרו שמורים לא ירצו לעבוד ובסוף, 70% מהמורים הגיעו לעבוד כי הם רצו את תוספת השכר הזו.

<יעל אודם: אפשר להשתמש בפרחי הוראה על חשבון הסטאז' שלהם, אפשר להשתמש בגמלאים, בפנסיונרים שעוד רוצים לעבוד, רוצים הכנסה ורוצים להיות יעילים.

<יעל אודם: יש הרבה מה לקבל מהם.

<יעל אודם: זהו פתרון שבסך הכול הוא קל ומאוד לא יקר.

<יעל אודם: לגבי החופשה הגמישה, אנחנו מדברים עם הרבה מאוד אנשי הוראה שאומרים שהם לא יכולים לצאת לגייס בן, לערוך בר מצוה ואפילו לא להלוויה.

<יעל אודם: זה יאפשר להם ימי חופשה מתי שהם ירצו תמורת שלושה ימי עבודה באסרו-חג.

<יעל אודם: פתרון פשוט.

עודד פורר: תודה.

עודד פורר: מועצת התלמידים ביקשו גם להביע את עמדתם, בקצרה, בבקשה.

<הודיה טלקר: אני נציגה של מועצת התלמידים והנוער הארצית.

<הודיה טלקר: נמצאים כאן דוד, שרה וראשד, שהם גם נציגים מהמועצה הארצית.

<הודיה טלקר: מועצת התלמידים והנוער הארצית מתנגדת לקיצור ימי החופשה בחטיבות העליונות, ז' עד י"ב.

<הודיה טלקר: בגלל שמדובר בתלמידים שהם יותר עצמאים, בגלל שמדובר בפחות תלות וצורך בקייטנות ותלות בהורים, אנחנו מאמינים שכן צריך להוריד משמעותית את ימי החופשה לתלמידי בתי הספר היסודיים כי אין להם מסגרת מסודרת ויש להם תלות גדולה בהורים.

<הודיה טלקר: לגבי קייטנות של משרד החינוך, קייטנות החופש הגדול ודומות, זה קורה עד כיתה ג' והמתווה הזה ממשיך להתפתח, אבל חשוב להשקיע בו עוד.

<הודיה טלקר: בעינינו זה צריך להיות בהיקפים גדולים יותר וזה משהו שיחזק גם את התלמידים כתלמידים לקבל חינוך ערכי מהמורים שלהם או מאנשי חינוך בכלל גם במהלך החופשות.

<הודיה טלקר: המועצה תהיה מוכנה לעזור ולהירתם לכל מהלך רלוונטי כל עוד זה יעמוד בתנאים שאנחנו רואים בהם עוגנים.

<הודיה טלקר: תודה.

עודד פורר: תודה רבה.

מירב בן ארי: נציגה מצוינת.

עודד פורר: ארגון הגננות, יש לכם פה נציגה?

<דפנה אבן: אני חברת ועד מנהל של ארגון הגננות המחנכות.

<דפנה אבן: הייתי פה גם בדיון הקודם עם חבר הכנסת מרגי ואני מצטערת לספר שזו פעם נוספת שבה יושבת-ראש הוועד המנהל לא יכלה להגיע משום שמשרד החינוך מנע ממנה להיעדר מהגן.

<דפנה אבן: אנחנו נשמח לקבל עזרה מחברי הכנסת שיושבים כאן בנושא הזה.

<דפנה אבן: זה נושא מאוד חשוב.

עודד פורר: הייתה פנייה בעניין הזה לוועדה ואני אמרתי שיתקיימו דיונים גם בשעות אחרות.

עודד פורר: הכנסת לא מקיימת דיוני ועדות אחר הצהריים, אבל יתקיימו דיונים גם בשעות אחרות וגם בימי החופש הגדול.

עודד פורר: במהלך יולי נקיים דיונים ולא יהיה מצב שבו מישהו רוצה להופיע בפני הוועדה ונמנעת ממנו הזכות הזאת.

<דפנה אבן: תודה רבה.

<דפנה אבן: אני רוצה להתחבר לדברים שתיארה חברת הכנסת איילת.

<דפנה אבן: היא סיפרה שחלפו שנתיים של ניסיונות הידברות מול משרד החינוך והגיעו למין מבוי סתום.

<דפנה אבן: אני רוצה לציין שאנחנו בארגון גננות מחנכות העלינו את הרעיון של התשתית החינוכית כבר לפני חמש שנים, שיש בו הנקודות הראשונות לפתרון.

<דפנה אבן: זאת מצוקה אמיתית וגם אנחנו כאימהות יודעות שזאת באמת מצוקה קשה של ההורים, של פערים בימי החופשה.

<דפנה אבן: כמו בסיפור המלך העירום אנחנו משחקות בתפקיד הילד הקטן שצועק: הנה, הנה, יש לנו פתרון אבל יש מישהו בארגון הרבה יותר גדול וחזק, בארגון היציג, שצועק כל הזמן: לא, לא, לא ולא מוכן לשמוע.

<דפנה אבן: זה חבל כי בסך הכול כולם נפגעים מהסיפור הזה ואני מאוד מאוד מעריכה את דבריו של מוטי יוגב שאמר שאפשר למצוא.

<דפנה אבן: זה נכון ואפשר למצוא.

מרדכי יוגב: יעל אודם נתנה פתרון פשוט.

<דפנה אבן: נכון, יעל אודם ציינה את הרעיון שאנחנו ציינו כבר לפני חמש שנים בעניין של ימי אסרו-חג, שהם הדבר הראשוני.

<דפנה אבן: אנחנו קוראים לזה חופשה גמישה.

<דפנה אבן: אנחנו מדברות מהשטח ואנחנו מכירות את המצוקה גם של הילדים וגם של ההורים, אבל גם שלנו בעומסים שאנחנו חיות בהם.

<דפנה אבן: אנחנו רוצות מאוד להשתתף ולהעלות את הרעיונות שלנו לפתרונות שיש לנו.

עודד פורר: נשמח גם אם תעבירו לנו את החומר והוא יועבר לחברי הוועדה.

עודד פורר: תודה.

<דפנה אבן: כרעיון ראשון אנחנו רוצות להציע שעד שיקרו עניין המהלך, ההיערכות וכל גיוס הכספים והשכנועים מול הארגון היציג, לפחות שיהיה פתרון ביניים כדי להיענות למצוקה ולנסות לשחק עם פיזור ימי החופשה.

<דפנה אבן: זה נמצא אצלכם על השולחן בנייר העמדה שהגשתי הבוקר, לנסות לקיים מין שלוש פגרות כדי שהחופש הגדול לא ייפול בבום כזה גדול על ההורים.

<דפנה אבן: לעשות פגרת חורף בחנוכה, פגרת אביב בפסח ופגרת קיץ, כדי למתן את הבום של החופש הגדול.

עודד פורר: תודה.

עודד פורר: אני חייב לומר בהקשר הזה שבאחד הדיונים נציג את נושא הניוד של הימים והחשיבות של חשיבה מראש, כפי שגם קרה עם שבועות.

עודד פורר: אפשר היה להוסיף את יום שישי כיום חופשי ולוותר על יום חופשה במקום אחר.

עודד פורר: יש את הנושא של יום העצמאות, שבכל שנה הוא חל ביום אחר, בדרך כלל גם לא ב-ה' באייר כי ה' באייר זה יום שישי ואי אפשר לקיים את יום העצמאות ביום שישי.

עודד פורר: אם זה המצב, אז עדיף שיום העצמאות יהיה ביום חמישי בשבוע שבו חל ה' באייר, יוסיפו עוד יום חופש ביום שישי וכולם ישמחו לצאת לסוף שבוע ארוך יותר.

עודד פורר: מצד שני, זה לא יחתוך את השבוע באמצע בבתי הספר והגנים וזה יאפשר לתת במקום אחר את אותו היום.

עודד פורר: כל מה שצריך לעשות זה לבוא עם ראש פתוח, עם נפש חפצה ועם לב פתוח.

עודד פורר: אני אומר גם לנציגי האוצר, שגם הם יקבלו רשות דיבור, שהאוצר יצטרך גם לשלם.

עודד פורר: יהיה פה תהליך שבו יצטרכו לצמצם את מספר הימים, לפחות לשיטתנו.

עודד פורר: אני רוצה להשוות כדי שתבינו מהם לוחות החופשה בבתי הספר החרדיים.

עודד פורר: שם החופשה עובדת אחרת.

עודד פורר: שנת הלימודים הזו התחילה ב-א' באלול, שזה ה-4 בספטמבר, ואז הם למדו את כל אלול, כמובן.

עודד פורר: הם חיברו את יום הכיפורים וחג הסוכות לחופשה אחת, מה שיוצר יומיים בהם אפשר לעשות גשר ומי שרוצה לנסוע נסיעות ארוכות, יכול.

עודד פורר: בחנוכה לומדים בבתי הספר החרדיים בניגוד אלינו, החילוניים, שיותר מקפידים.

עודד פורר: בלוח החופשות כפי שפורסם בחוזר המנכ"ל בחנוכה אין חופשה בבתי הספר החרדיים.

עודד פורר: פסח היה מ-ז' בניסן עד כ"ב בניסן, כלומר מה-3 באפריל עד 18 באפריל.

עודד פורר: ב-19 באפריל הם למדו, בניגוד לחילונים.

מירב בן ארי: אדוני היושב-ראש, מאוד מאוד חשוב שנהיה מתואמים עם החינוך הבלתי פורמלי, עם כל התנועות והארגונים.

עודד פורר: בוודאי.

עודד פורר: אני לא אומר שמחר אנחנו מבטלים חופשה.

עודד פורר: אני רק רוצה לתת דוגמאות.

<אייל חסאן: אדוני היושב-ראש, אם יורשה לי לתקן, לא משתמשים בכינוי בית ספר חילוני אלא בית ספר ממלכתי, אם יורשה לי לתקן.

<אייל חסאן: סליחה.

איילת נחמיאס ורבין: ההערה במקום.

עודד פורר: לגבי שבועות בגני הילדים ובבתי הספר היסודיים בחינוך החרדי היו רביעי ושלישי, בלי יום חמישי שהיה חופש אצלנו, והם ייצאו לחופשת הקיץ שלהם ב-ח' באב, שזה ה-31 ביולי ויחזרו ללמוד ב-23 באוגוסט, א' באלול.

עודד פורר: זה בגדול.

עודד פורר: אני אתן לחברי הכנסת שהגיעו את רשות הדיבור ואחר כך נציג הרבנות הראשית יאמר את דברו לגבי האסרו-חג והדיון הזה.

עודד פורר: מוטי, בבקשה.

מרדכי יוגב: כבוד היושב-ראש, ואני אומר באמת בכבוד גדול לכל מי שהגיע לכאן, העומס שמוטל על כולנו פה גדול ולכן אנחנו לא מספיקים לעסוק בהכול, עוסקים במקביל.

מרדכי יוגב: זו הרוח ושאף אחד לא יחשוב אחרת.

מרדכי יוגב: זאת רוח של הידברות כדי להגיע לממד המאפשר של ההתחשבות.

מרדכי יוגב: משם אנחנו באים.

מרדכי יוגב: יש תלמידים ותלמידות שצריכים ללמוד ויש הורים, משפחות, אבות, אימהות, עובדים ושאינם עובדים.

מרדכי יוגב: יש הורים ומשפחות בדילמה הזאת ולא לכל אחד יש פתרון.

מרדכי יוגב: ויש סבים וסבתות ויש סגל חינוכי, מורים.

מרדכי יוגב: אני משוכנע שכל האנשים שנמצאים פה מעריכים אותם מאוד מאוד ויודעים שזה מסוג התפקידים היותר קשים.

מרדכי יוגב: אני אומר לכם את זה כאיש קבע שלא היה בבית שבועיים בחלק גדול משירותו במשך 23 שנה, ועדיין מעריך את המורים יותר מאשר את אנשי הצבא.

מרדכי יוגב: איך אמר דרור ויינברג, השם ייקום דמו?

מרדכי יוגב: הוא אמר: אני הלכתי לצבא לתת פקודות כי זה יותר קל מאשר ללמד ולהתמודד עם זה.

מרדכי יוגב: יש משרד חינוך שאחראי על המערכת ויש גם מנהלים.

מרדכי יוגב: אני חושב שיש גם אחריות נוספת.

מרדכי יוגב: חלקם גם מורים וגם מנהלים.

מרדכי יוגב: יש גם לא פורמלי ויש צדדים דתיים כאלה ואחרים.

מרדכי יוגב: יש הרבה דברים.

מרדכי יוגב: יש גם השוואה למדינות העולם, כפי שיושב-ראש הוועדה אמר, וזה גם פתח ללמוד.

מרדכי יוגב: ללמוד.

מרדכי יוגב: באנו ללמוד ואם נצטרך נשב פעמיים ושלוש כדי להביא למשהו שיכול להיות שהוא יערער ליום או יומיים לכאן או לכאן, אבל הוא בוודאי לא יבוא מתוך רצון לפגוע במשהו אלא מתוך רצון למצוא איזונים.

מרדכי יוגב: אני מאוד שמחתי בהצגה הטובה והעניינית מאוד.

מרדכי יוגב: אני לא יודע אם זה הפתרון, כפי שהוצג פה על ידי כתבת ערוץ 2, יעל אודם, אבל הוא בא עם איזונים.

מרדכי יוגב: נדמה לי שזה הרצון ומטרת הוועדה, לחפש את האיזונים מתוך כבוד והערכה לכולם, מתוך הבנה שיש פה איזושהי בעיה – איך למצוא יותר ימי חופשה למורים במהלך שנת הלימודים ובגמישות הנדרשת, איפה לשים יותר ימי חופשה אל מול החופש הכול כך גדול שגם אולי לתלמידים הוא לא תמיד טוב ואתה צריך להתחיל אתם בהתחלה ב-1 בספטמבר, איך להתחשב בחינוך הלא פורמלי ובתנועות הנוער, עם המשמעויות החשובות שלהם.

מרדכי יוגב: אני לא רוצה לתת שום מרשם, ממש לא, אבל בתוך האיזונים האלה נוכל לבוא עם כמה אפשרויות ולהביא מתוכן דבר שאני חושב שלכלל עם ישראל, לכלל ההורים ולכלל המורים תהיה בו ברכה גדולה וגם למשק.

מרדכי יוגב: בסופו של דבר התלמידים בראש, המורים וההורים ואני מקווה שזה יביא ברכה.

עודד פורר: תודה.

עודד פורר: חבר הכנסת מאיר כהן, שגם היה מנהל בית ספר, בבקשה.

עודד פורר: אני יכול להגיד לך שהוא נשאר מורה לפני כל הדברים האחרים.

מאיר כהן: שלום לכולם, שלום אדוני היושב-ראש, אני חושב שזאת אחת הוועדות החשובות ביותר שמונתה בכנסת הזאת לפחות.

מאיר כהן: לכאורה זאת ועדה שהיא איזוטרית, אבל זאת ועדה שיש לה משמעות בלתי רגילה ואני שמח על כך שאתה עומד בראשה.

מאיר כהן: אני חושב שההחלטה שהאנשים הטובים האלה יהיו כאן בוועדה היא משמעותית מאוד.

מאיר כהן: אני רק אחזק את הדברים שאמר חבר הכנסת יוגב.

מאיר כהן: רק השבוע נכתב קוד אתי ולא תוך כדי הידברות.

מאיר כהן: אלף ואחד דברים קורים מתוך כוחנות, מתוך תחושה של אני, אני בא לעשות עכשיו את השינוי ולא משנה מי יושב סביב השולחן.

מאיר כהן: דווקא בגלל שהייתי מורה ומנהל בית ספר הרבה מאוד שנים ואומנם עשיתי את זה בדימונה, שם אני גר עד היום, וידענו – במקומות קטנים יש תמיד פתרונות לוקליים.

מאיר כהן: ידענו למשוך את הקייטנות, הקייטנה של הקיץ וקייטנת המעברים.

מאיר כהן: כמעט ולא חשנו בזה.

מאיר כהן: לא היה בית ספר בדימונה שהלימודים שבו לא הסתיימו במקרה הגרוע ב-15 ביולי ובמקרים הטובים חודש שלם החזקנו את הילדים כי תמיד מצאנו תקציבים.

מאיר כהן: לבי לבי על המקומות היותר מבוססים.

מאיר כהן: במקומות הסוציו-אקונומי החלשים יש תמיד תוספות כאלה ואחרות.

עודד פורר: יש יום חינוך ארוך בחלק מהמקומות.

מאיר כהן: בוודאי.

מאיר כהן: מאז שהייתי ראש עיר היה יום לימודים ארוך עד השעה שלוש וחצי עם ארוחה חמה אצל כל התלמידים, תמורת 600 שקלים.

איילת נחמיאס ורבין: וגם מחירי צהרונים.

מאיר כהן: מחירי הצהרונים היו 280 שקלים כשאני עזבתי.

מאיר כהן: זה מדהים כי את הצהרון של הנכדה שלי במודיעין אני משלם אז אני מבין מה הפער הגדול.

רחל עזריה: זה הסקופ, אתה משלם את הצהרונים של הנכדים?

מאיר כהן: שיגיד לי פה מישהו שלא עוזר לנכדיו ולילדיו.

מאיר כהן: אי אפשר בלי זה.

מאיר כהן: אני רוצה לסכם, אדוני היושב-ראש, תקפידו באמת שכבודם של המורים יישמר ושהם יהיו חלק מהדיון.

מאיר כהן: אני לא רואה כאן את הנציגים.

מאיר כהן: אני חושב שלדיון הזה היו צריכים להגיע יושבי-ראש, עם הרבה כבוד שיש לי אליכם.

<קריאה: אנחנו יושבי-ראש.

מאיר כהן: סליחה, אני מכיר את היושב-ראש.

מאיר כהן: רן ארז היה צריך להיות כאן ויפה הייתה צריכה להיות כאן כי זה בנפשם.

מאיר כהן: אני חושב שגם מבחינתם זאת הסוגיה החשובה ביותר.

עודד פורר: חבל שלא היית פה קודם, כשהם כפרו בסמכות הוועדה בכלל לדון.

מאיר כהן: נורא, נורא.

מירב בן ארי: מה חשבת, שהוא יפרגן?

מאיר כהן: נורא.

מאיר כהן: מי הכתבת של ערוץ 2?

מאיר כהן: איפה יעל אודם?

מאיר כהן: כל הזמן יש לנו ביקורת על התקשורת, אבל ברוך השם, טוב שיש תקשורת.

מאיר כהן: זה נושא שמדברים עליו כל כך הרבה שנים וראו מה כוחה של כתבה ומה כוחו של תהליך.

עודד פורר: תודה.

עודד פורר: אדוני, הזכרת את הקוד האתי ואני לא נוקט עמדה לגביו, אבל רציתי להדגיש שהיה "קול קורא" בעניין של הקוד האתי.

עודד פורר: פרופ' אסא כשר נפגש עם כל ראשי האוניברסיטאות, כולל סטודנטים.

עודד פורר: כל מי שפנה אליו זכה לפגישה אתו והוא גם מפרט את זה.

עודד פורר: אני לא רוצה לפתוח את הנושא הזה לדיון.

עודד פורר: אני מבקש מנציג הרבנות הראשית לשמוע את עמדתם, האם אנחנו זקוקים לחופשים בימי האסרו-חג או שיש כאן איזושהי בעייתיות, כולל ל"ד בעומר.

<רפי אלטמן: שלום, אני נציג הרב הראשי, היושב-ראש ביקש ממני לדבר על הנושא של אסרו-חג.

<רפי אלטמן: עמדת הרב הראשי היא שבאסרו-חג אין שום הצדקה לחופשה.

<רפי אלטמן: זאת עמדת הרב הראשי.

<רפי אלטמן: יש נושאים פרקטיים של תושבי חו"ל או דברים כאלה, שהרי בחו"ל החג ממשיך גם לעוד יום.

<רפי אלטמן: מבחינת הרבנות הראשית אין שום הצדקה לחופשה ואין צורך בחופשה באסרו-חג.

<רפי אלטמן: אני רוצה לנצל את הבמה ולהגיד מילה על ל"ג בעומר או ל"ד בעומר.

<רפי אלטמן: הרב הראשי פנה כחצי שנה לפני ל"ג בעומר לשר החינוך בבקשה לדחות את החופשה של ל"ג בעומר שחל ביום ראשון.

<רפי אלטמן: הדבר הזה באמת מנע חילול שבת גדול ואני רק רוצה להרגיע את חברי הוועדה כי הפעם הבאה שבה ל"ג בעומר יוצא ביום ראשון היא בשנת תשפ"ד, בעוד שבע שנים.

עודד פורר: אפשר להיערך, אתה אומר.

<רפי אלטמן: יש מספיק זמן להיערך.

עודד פורר: יש פה נציגה של משרד החינוך?

עודד פורר: אפשר לשמוע את עמדת משרד החינוך בנושא?

<סוניה פרץ: אני אגיד בקצרה על לוח החופשות שהוא פרי הסכמות עם שני ארגוני המורים עוד טרם קום המדינה.

<סוניה פרץ: מדובר פה בהסדרים שבכל שינוי בהם נדרש תיאום עם ארגוני המורים כיוון שמדובר גם בתנאי העבודה של המורים, כמו שנאמר קודם.

<סוניה פרץ: לוח החופשות הוא לוח קבוע.

<סוניה פרץ: שנת הלימודים נפתחת ב-1 בספטמבר ומסתיימת ב-20 ביוני או ב-30 ביוני, תלוי ברובד החינוכי.

<סוניה פרץ: בתוך שנת הלימודים מועדי ישראל הם המועדים שקובעים את החופשות.

<סוניה פרץ: זאת לא קביעה שרירותית, כמו שנאמר קודם, אלא יש ממש - - -

עודד פורר: אז איך קרה של"ג בעומר זז ביום אחד בהתראה של שבוע?

עודד פורר: בלוח החופשות ל"ג בעומר היה ביום ראשון ושבוע קודם הוא זז לל"ד בעומר, ליום שני.

<סוניה פרץ: אני מדברת ברמה העקרונית על קביעת לוח החופשות.

עודד פורר: זאת אומרת שאין תזוזה, למעט כשיש תזוזה.

<סוניה פרץ: לא היו תזוזות בעשורים האחרונים, למעט השינוי שהיה פועל יוצא של ועדה גדולה שהתכנסה והקדימה ארבעה ימים על חשבון ארבעה ימים אחרים במהלך השנה.

<סוניה פרץ: כשהתברר שבעצם זה לא מועיל לאף אחד – ההפך, זה אפילו פגע בצורה כזאת או אחרת בציבור המורים – הוחלט להחזיר את שנת הלימודים ל-1 בספטמבר.

<סוניה פרץ: בעצם אין פה הרבה גמישות או שינויים בתוך הקביעה של לוח החופשות.

<פז כהן: כמה ימי לימוד יש בשנה?

עודד פורר: סליחה, סליחה.

עודד פורר: פז, לא.

<סוניה פרץ: בממוצע בין 218 ל-220 וזה תלוי מתי יוצאים החגים.

<סוניה פרץ: אם החג יוצא בשבת אז יהיו יותר ואם החג יוצא ביום לימודים, יוצא פחות.

<סוניה פרץ: אנחנו סופרים את מספר ימי הלימוד.

רחל עזריה: אתם גם משנים את הימים כדי לא להגיע למצב שעובדים יותר מ-220 ימים.

<סוניה פרץ: לא, אנחנו יושבים וסופרים את זה עשרות פעמים כדי לא לטעות.

עודד פורר: אני מבין שבדיון הבא יוצגו כאן ההסכמים.

עודד פורר: הסתדרות המורים תציג את ההסכמים אז אנחנו נראה בדיוק מה אומרים ההסכמים לגבי עניין הימים.

<פז כהן: בעשור האחרון לא היו 220 ימים.

<פז כהן: היו 217 אבל לא היו 220.

רחל עזריה: בדיוק.

עודד פורר: אני רוצה לציין משהו למשרד החינוך, לאוצר ולארגונים שיושבים כאן.

עודד פורר: נכון שיש הסכמים בעל פה או בכתב או בנוהג, אבל אני יכול להגיד לכם שבמדינת ישראל יש 150,000 מורים ויש חצי מיליון עצמאים.

עודד פורר: כשבאה הכנסת ואמרה לחצי מיליון עצמאים שמעכשיו הם ייתנו לעובדים שלהם עוד שני ימי חופשה – להם אין – והם נותנים.

עודד פורר: אף אחד לא השבית את המשק בגלל זה.

עודד פורר: אף עצמאי, אף בעל חנות שיש לו שלושה עובדים ועכשיו הוא צריך לתת להם עוד שני ימי חופשה, לא סגר את הדלת של החנות בגלל זה.

עודד פורר: צריך להבין את המציאות שבה אנחנו חיים, ואני אומר את זה גם לארגונים שיושבים כאן, גם למשרד החינוך וגם לאוצר.

עודד פורר: הגיע הזמן לעשות שינוי ואם מישהו יגיד שהוא לא חלק מהמשחק הזה, השינוי הזה יבוא, מה שנקרא, על ראשו.

עודד פורר: אם הוא יהיה חלק מהמשחק הזה, בהחלט הרצון שלנו – אמרו את זה כל חברי הכנסת, גם אני כיושב-ראש ועדת המשנה וגם יושב-ראש ועדת החינוך – הוא לעשות את הנושא הזה בהידברות.

עודד פורר: אני מבקש לשמוע את חברת הכנסת רחל עזריה, בקצרה, בבקשה.

רחל עזריה: אני רוצה לומר משהו להסתדרות המורים.

רחל עזריה: כשאני עשיתי את המהלך של הגדלת מינימום ימי החופשה, התגובה הראשונית, גם של כל ארגוני המעסיקים הייתה: זה לא יקרה, אנחנו לא מוכנים לדון בזה בכלל.

רחל עזריה: הם לא באו לדון ובסוף התפשרנו וירדנו מ-15 ל-12.

רחל עזריה: הגדלנו מ-10 ל-12 ולא ל-15.

רחל עזריה: אני כל הזמן אומרת להם שחבל כי היינו יושבים אז ודנים.

רחל עזריה: כל הזמן שאלתי אותם מה הם רוצים בתמורה ובואו נדבר כמו שצריך.

רחל עזריה: אני ממש ממש מציעה לכם בהסתדרות המורים להיות אתנו בדיון הזה.

עודד פורר: תשנו את הכיוון.

מירב בן ארי: לא נעים לי להגיד לך, אבל אני חברה בוועדה הזאת שנתיים ומעלה.

מירב בן ארי: יש כאן את פז שיושב קבוע, יש מועצת תלמידים שיושבת קבוע ואף פעם לא היה כאן - - - צריך לדעת, רחל, להתמודד ולהבין שהוועדה הזאת תחיה גם בלעדיהם.

מירב בן ארי: לא היה כאן.

מירב בן ארי: להפך, הפעם היחידה הייתה עם הטיולים.

מירב בן ארי: הנציגים לא מגיעים אף פעם.

מירב בן ארי: זה לא קורה.

עודד פורר: חברים, אנחנו צריכים לסיים ממש בעוד חמש דקות.

עודד פורר: משרד האוצר, בבקשה.

מאיר כהן: אני מחזק את הישיבה של הוועדה ושל היושב-ראש לארגונים כן להגיע להידברות.

מירב בן ארי: ראית פעם את רן ארז מגיע לכאן?

עודד פורר: אנחנו קוראים להם.

עודד פורר: אם ירצו, הדלת פתוחה.

איילת נחמיאס ורבין: הרי תצטרך לענות משהו לבג"ץ.

עודד פורר: לא בטוח.

עודד פורר: אולי הם יגידו שגם לי אין סמכות.

עודד פורר: בבקשה, משרד האוצר.

<אסף שירמן: אני כלכלן באגף השכר והסכמי עבודה במשרד האוצר.

<אסף שירמן: אני חושב שחשוב שכולנו, לפני שאנחנו צוללים לפתרונות שמציעים פה – מוצעים הרבה פתרונות, גם מטעם ערוץ 2 וגם מטעם ארגוני ההורים.

<אסף שירמן: פחות מארגוני המורים, וכמובן גם מטעם חברי הכנסת – חשוב שכולנו נכיר בעובדות.

<אסף שירמן: יש פה הרבה דיסאינפורמציה.

עודד פורר: יש לך כמה דקות להציג את העובדות.

עודד פורר: קדימה.

<אסף שירמן: אנחנו באגף השכר והסכמי העבודה כן נערכנו לקראת הדיון ובכלל, לפני שקבעו את הדיון התחלנו לעשות עבודה בנושא הזה.

<אסף שירמן: חשוב שיכירו כמה דברים שכנראה אנשים לא מכירים.

<אסף שירמן: למשל, בנוגע לשעות הלימוד ולימי הלימוד במערכת החינוך.

<אסף שירמן: מספר ימי הלימוד של התלמידים בישראל הוא מעל הממוצע ב-OECD, וכנגזרת מכך גם שעות הלימוד.

עודד פורר: אני לא מקבל את הטענה של הממוצע ואני אגיד לך למה.

עודד פורר: כשאתם הולכים לפי הממוצע, אתם מכניסים פנימה מדינות שיש בהן 90 ימי חופשה, במדינות קטנות, אבל יש מדינות גדולות כמו בריטניה שיש בה הרבה פחות או נורבגיה.

<אסף שירמן: לא נגעתי עדיין בימי החופשה.

<אסף שירמן: אני מדבר על הימים שבהם התלמידים נמצאים בבתי הספר.

מרדכי יוגב: אדוני היושב-ראש, יכול להיות שהוא מתכוון למזרח התיכון, כי בכל המדינות שמסביבנו 80% או 90% מהתלמידים בסוריה, בעיראק או בלוב פשוט לא נמצאים בכלל בבית הספר.

<אסף שירמן: דיברתי על מדינות ה-OECD.

<אסף שירמן: הפער הזה נובע מחוסר ההתאמה בין ימי העבודה במשק, כאשר עבור רוב ההורים שבוע העבודה במשק הוא חמישה ימים בשבוע, בעוד שבוע הלימודים הוא שישה ימים.

<אסף שירמן: על מנת שהתלמידים, בדומה לשאר מדינות העולם, ייהנו מימי חופשה, יצרו להם ימי חופשה במועדים אחרים שלא חופפים את ימי החופשה של ההורים.

איילת נחמיאס ורבין: תקשיב לי טוב, תקשיב רגע, כשרק התחלתי לגעת בדבר הזה אני גיליתי שגם מערכת החינוך הייתה אמורה לעבור לחמישה ימי לימודים.

איילת נחמיאס ורבין: מי מנע את זה?

איילת נחמיאס ורבין: לא המורים מנעו את זה.

<אסף שירמן: המורים עברו לחמישה ימי עבודה.

איילת נחמיאס ורבין: מי שמנע את זה היה המפד"ל ואתה יודע למה?

איילת נחמיאס ורבין: כי הם חששו שתהיה זליגה למערכת החינוך החרדית.

איילת נחמיאס ורבין: המפד"ל עצרו את זה בסוף שנות השמונים ועם כל הכבוד, מסוף שנות השמונים עד 2017 קרה משהו.

מרדכי יוגב: זה לא רק זה.

מרדכי יוגב: יש הבדל סוציו-אקונומי שנחשפתי אליו.

מרדכי יוגב: מי שבמצב סוציו-אקונומי גבוה יותר, מבחינתו הוא יוצא לטייל ביום שישי.

מרדכי יוגב: מי שבמצב סוציו-אקונומי נמוך יותר ועובד, מבחינתו שיום שישי יהיה יום לימודים.

עודד פורר: חברים, כדי לסיים את הדיון אני רוצה לאפשר לו לסיים את דבריו.

עודד פורר: איילת, מוטי, רחל, תודה.

<אסף שירמן: עוד מאפיין של המדינה, שהוא שונה ממדינות ה-OECD ובגלל זה גם נוצר לחץ – העליתם את הסוגיה הזאת קודם – הוא שהמאפיינים של ישראל שונים משאר מדינות ה-OECD בגלל שיעור הילודה הגבוה ומספר הילדים הרב שיש במערכת החינוך.

<אסף שירמן: כתוצאה מכך, גם מספר ההורים שנאלצים לקחת ימי חופשה.

<אסף שירמן: כמו כן, שיעור תעסוקה גבוה של נשים שזאת גם נקודה שחשוב לציין.

עודד פורר: תגידו את עמדתכם, האם יש מקום, לשיטתכם, לשינוי והאם יש לכם איזשהן הצעות לשינוי, או שאתם אומרים שאתם רוצים להמשיך במצב הקיים?

<אסף שירמן: אנחנו בוחנים הרבה אפשרויות שיש.

מאיר כהן: אם זה לא יעלה להם כסף, אפשר לשנות.

<אסף שירמן: יש דברים שעולים כסף ומשרד האוצר יישם.

<אסף שירמן: זה קורה.

<אסף שירמן: לפני שאנחנו באמת נכנסים ומציעים הצעות, אנחנו רוצים קודם כל לסיים את העבודה שאנחנו עושים.

<אסף שירמן: ברשותכם, אני אתייחס לכמה נקודות שעלו כאן.

עודד פורר: לא לעניין ההצעות עצמן.

עודד פורר: זה דיון פתיחה.

<אסף שירמן: לכל ההצעות שהועלו פה יש עלויות.

<אסף שירמן: אנחנו במשרד האוצר בסוף מתכללים את כל ההצעות ואת כל הרעיונות שיש ורוצים להגיע להצעה שבסוף תיתן את המענה הטוב ביותר למשק כולו.

עודד פורר: תודה.

עודד פורר: יש פה נציג של ארגון המורים?

עודד פורר: בבקשה.

עודד פורר: אחריו פורום הורים ובזה נסיים.

עודד פורר: נמשיך בדיון הבא.

<קריאה: גם מרכז שלטון מקומי.

עודד פורר: את ביקשת רשות דיבור?

<קריאה: לא.

עודד פורר: אז אני מצטער, אנחנו כבר בסוף הדיון.

עודד פורר: ארגון המורים, אתה רוצה להתייחס או שאין לך התייחסות?

<קריאה: אתם לא מעוניינים לשמוע את עמדת מרכז השלטון המקומי?

עודד פורר: אנחנו מאוד מעוניינים לשמוע את עמדתכם, אבל לצערי זה יצטרך להיות בדיון הבא.

<קריאה: אני ביקשתי רשות ואני מההסתדרות הכללית.

עודד פורר: את תקבלי.

עודד פורר: בקצרה, אם אפשר.

<גבי עטיה: כמו שפז ידידי כבר אמר, יש הבחנה ברורה בין בתי הספר היסודיים לחטיבות הביניים ובתי הספר העל יסודיים.

<גבי עטיה: במערכת החינוך של בתי הספר העל יסודיים ובחטיבות הביניים עברו כבר מזמן לחמישה ימי עבודה כך שזה לגמרי שונה מבחינת ההעסקה במשך השבוע.

מאיר כהן: אתה מדבר על התלמידים או על המורים?

עודד פורר: הוא מדבר על המורים.

עודד פורר: המורים עובדים חמישה ימי עבודה בשבוע.

מאיר כהן: מה חדש בזה?

מאיר כהן: גם בשנות השבעים עבדו חמישה ימים.

<גבי עטיה: בשנות השבעים זה לא היה.

מאיר כהן: סליחה, עבדו חמישה ימים.

מאיר כהן: אני התחלתי לעבוד חמישה ימים.

עודד פורר: בסדר, לא על זה נריב.

<גבי עטיה: לגבי ההצעה של שינוי ימי החופשה אנחנו צריכים להסתכל לגופו של עניין, כאשר אנחנו אומרים שמבחינת הימים ההצעה שניתנה על ידי פז לשנות את ימי החופשה, צריך לקחת בחשבון שזה לא כל כך ישים מפני שאתה לא יכול לקבוע מראש שמורה ייקח חופשה בתאריכים שנוחים לו.

<גבי עטיה: זה מעמיד את המורה ואת המנהל בדילמות קשות.

רחל עזריה: למה?

רחל עזריה: אבל ימי מחלה - - -

עודד פורר: עם מחלה אין מה לעשות.

עודד פורר: אוקיי, זאת עמדתם.

עודד פורר: תודה.

<גבי עטיה: אנחנו לא מתנגדים לחשיבה משותפת.

עודד פורר: תודה, אני שמח על דבריך.

עודד פורר: ההסתדרות, ביקשתם לומר משהו?

עודד פורר: בבקשה, בקצרה.

<רותי לוי: אני ראש חטיבת החינוך בהסתדרות המעוף.

<רותי לוי: אני מייצגת את תומכי החינוך – סייעות, אבות בית, עובדי ניקיון ומזכירות בתי ספר.

<רותי לוי: אני מבקשת שבישיבות לא נשכח אותם.

<רותי לוי: הם עובדות הרבה יותר שעות מאשר מורים והן לא יכולות לקבל ימי חופשה באמצע השנה.

<רותי לוי: הן מוגבלות כמו המורים.

<רותי לוי: העבודה שלהן הרבה יותר קשה וסיזיפית פיזית.

<קריאה: גם ביולי.

<רותי לוי: ודאי.

<רותי לוי: ואני מבקשת שהוועדה הזאת לא תשכח אותן.

עודד פורר: הערה חשובה.

עודד פורר: תודה.

עודד פורר: מרכז שלטון מקומי, משפט, בבקשה.

<מיכל מנקס: אני שמחה על כינון הוועדה, אני שמחה על הדברים שעולים כאן.

<מיכל מנקס: שמחתי שערוץ 2 אימץ את המודל של יושב-ראש מרכז השלטון המקומי, חיים ביבס, שנאמר באותה כתבה עצמה.

<מיכל מנקס: נשמח להפעיל את מודל בתי הספר של החופש הגדול וכמובן שכולם צריכים להיות שותפים לכך.

מאיר כהן: יש מאה איש שטוענים שזה המודל שלהם.

<קריאה: העיקר שיהיה שינוי, לא משנה מי ייקח על זה את הקרדיט.

עודד פורר: תודה.

עודד פורר: פורום הורים לשינוי, משפט, בבקשה, לפני שאני מסכם.

<יערה ישורון: אני מ"הורים עובדים לשינוי".

<יערה ישורון: הקמנו את הארגון לפני תשע שנים ואין לי מילים להסביר לכם כמה הוועדה הזאת מרגשת.

<יערה ישורון: לאורך השנים זה היה החלום שלנו והעלינו את הדבר הזה כשלא היה כלום.

<יערה ישורון: זה מדהים לראות את כמות חברי הכנסת.

<יערה ישורון: זה מטורף.

<יערה ישורון: אני רוצה להעלות כמה נקודות שעוד לא עלו.

<יערה ישורון: מצד אחד, להפריד ומצד שני לתכלל.

<יערה ישורון: צרכים של ילד בן שלוש, ארבע וחמש אינם דומים לצרכים של ילדים בני 15, 16 ו-17.

<יערה ישורון: צריך להפריד בין הדברים האלה אחת ולתמיד.

<יערה ישורון: צריך להפריד את לוח החופשות של ילדי הגן, צריך להפריד את לוח החופשות של ילדי היסודי, של אלה שיכולים להישאר בבית לבד ושל אלה שלא יכולים להישאר בבית לבד.

<יערה ישורון: יש הבדל דרמטי בין צורך קיומי של ההורים, שמישהו יהיה עם הילדים שלהם בבית בזמן שהם מפרנסים אותם, לא יושבים על חוף הים או שותים קפה.

<יערה ישורון: מצד שני יש את העניין החינוכי שלא מתייחסים אליו בכלל.

<יערה ישורון: גם ילדים שהם בני 15, שהם ממצב סוציו-אקונומי 8 ומעלה, גם הם צריכים עזרה והכוונה בימי החופש הארוכים כדי שלא יקרו פה אסונות, כדי שהילדים יקבלו חינוך כמו שצריך.

<יערה ישורון: מערכת החינוך צריכה לשים לב לדבר הזה.

<יערה ישורון: מערכת החינוך צריכה לראות את הילד כל הזמן.

<יערה ישורון: היא לא יכולה להגיד שהיא מחנכת אותו 220 יום בשנה.

<יערה ישורון: לא.

<יערה ישורון: זאת מערכת אחת והיא יכולה להיות מורכבת ממערכת פורמלית ובלתי פורמלית, כמו שיש עם בתי הספר של החופש הגדול.

<יערה ישורון: המערכת צריכה לראות את הילד כשהוא חוזר הביתה, לבית ריק.

<יערה ישורון: המערכת צריכה לראות ולהתייחס לזה שההורים רוצים להיות עם הילדים שלהם ולכן לסנכרן כמה שיותר את שבוע הלימודים ושבוע העבודה.

<יערה ישורון: כמובן, כל הדבר הזה כל כך משפיע על הורים.

<יערה ישורון: לוח החופשות צריך להיקבע בשיתוף עם ההורים בכל שנה מחדש.

<יערה ישורון: תודה.

עודד פורר: תודה.

עודד פורר: ראשית, אני מתנצל שלא כולם הספיקו לדבר.

עודד פורר: לוח הזמנים שלנו היום מאוד מוגבל בגלל התרגיל הזה ובגלל העובדה שאנחנו נמצאים בחדר הזה.

עודד פורר: אני אומר שכולם ידברו, אם לא בדיון הזה אז בדיונים הבאים.

עודד פורר: זה חלק מהעניין של רצף הדיונים.

עודד פורר: יש גם נושאים שלא הספקנו לגעת בהם כמו הנושא של ילדים עם צרכים מיוחדים, שגם לזה יידרש טיפול, ונושאים נוספים.

עודד פורר: זה בסך הכול היה דיון ראשון, דיון פתיחה שבו שמנו את הבעיות על השולחן.

עודד פורר: הועלו כל מיני הצעות ראשוניות לפתרונות כאלה ואחרים ואנחנו עוד נדון ויועלו הצעות נוספות.

עודד פורר: אני מבקש להוציא את הסיכום של הדיון הנוכחי.

עודד פורר: ועדת המשנה של ועדת החינוך קיימה היום דיון ראשון שמטרתו היא לפתוח לחשיבה מחדש את נושא ימי החופשות בבתי הספר ובגני הילדים.

עודד פורר: הוועדה מבקשת מהסתדרות המורים להציג בפניה את הסכמי העבודה בנושא ימי החופשה, כפי שדובר כאן בפתח הדברים.

עודד פורר: היא תבקש להציג את הנושא כבר בדיון הבא.

עודד פורר: הוועדה מבקשת מכל הגופים הנוגעים בדבר – ארגוני ההורים, ארגוני המורים, ארגוני הגננות, משרדי החינוך והאוצר – להגיש את ההצעות שלהם לשינויים הנדרשים בלוח החופשות, שכולל גם את לוח החופשות במהלך שנת הלימודים וגם את החופש הגדול, ככל שחושבים שצריך לשנות.

עודד פורר: יכול להיות שמישהו יגיד שהתוכנית שלו היא בלי שינויים.

עודד פורר: אני יכול להגיד לכם שכנראה תוכנית בלי שינוי – לא לשם כך התכנסנו כאן.

עודד פורר: כן חשוב לי לקבל את העמדות של משרד החינוך, משרד האוצר וארגוני המורים לגבי השינוי שהוצג כאן על ימי האסרו-חג, כולל שינויים אפשריים בהזזת ימים מסוימים שיוצרים גשר, כמו שציינו את יום העצמאות או חופשות שנופלות ביום חמישי ומצמידים את יום שישי, ובתמורה ניתן יום אחר.

עודד פורר: אנחנו חושבים שצריך להתקיים דיון נפרד על הפרדה בין גני ילדים, בתי ספר יסודיים וחטיבה עליונה ותיכון.

עודד פורר: אין שום סיבה שהמערכת הזו תפעל בדיוק באותם ימי חופשה.

עודד פורר: אפשר לעשות את ההתאמות האלה.

עודד פורר: אנחנו נבקש גם ממשרדי ממשלה נוספים, ככל שיהיו, לבוא ולהציג לנו כאן את הצעותיהם.

עודד פורר: אני רוצה להודות לכולם על הדיון הזה, להתנצל בפני מי שלא הספיק לדבר.

<ענת טוראל: חבל שמזמינים את הסתדרות המורים לדבר ולא מאפשרים לנו להתבטא.

עודד פורר: נציג הסתדרות המורים דיבר.

<זהבה גנץ: זה מאוד מכעיס.

עודד פורר: אני מכירה שכאשר הסתדרות המורים שולחת נציג, ראוי שהיא תגיד מי הנציג שלה שמדבר.

עודד פורר: קיבלנו את הרשימה והופיע לנו בפתק עורך דין מאיר אסרף.

עודד פורר: הוא הראשון שמופיע בפתק, הוא זה שדיבר ואגב, הוא גם דיבר יותר מכל האחרים.

עודד פורר: הוא העדיף לקחת את זמנו כדי להשתלח בוועדה.

עודד פורר: אני מציע לכם בדיונים הבאים לבוא ולהחליט מי הנציג שמדבר.

עודד פורר: אני רוצה לומר משהו להסתדרות המורים, כמו שאמר ידידי, חבר הכנסת מאיר כהן, הנושא הזה הוא קריטי וחשוב לכם כפי שהוא חשוב לנו.

עודד פורר: אני חושב שהיה ראוי שיושבת-ראש הסתדרות המורים הייתה טורחת, אם הנושא הזה הוא בנפשה וחשוב לה כל כך להגן על המורים, הייתה יכולה להגיע לוועדה.

עודד פורר: יש לכם נציג ותבחרו מי הנציג שלכם שמדבר, והוא ידבר בדיון.

עודד פורר: בכל דיון יש לכל נציג את האפשרות לדבר.

עודד פורר: אני לא אבחר לכם את הנציג ותחליטו מי הנציג שלכם שידבר בכל ועדה.

עודד פורר: אני ממליץ שזה יהיה אותו נציג שילווה את כל הדיונים.

עודד פורר: תודה, חברים, הישיבה נעולה.